Държавен вестник, бр. 75, 2006 г., стр. 101

Б Р О Й  75
Д Ъ Р Ж А В Е Н   В Е С Т Н И К
С Т Р .  101
1. кода на митническото учреждение съглас-
но приложение № 7 на Наредба № 11 от 1998 г.
за реда за писмено деклариране на стоки пред
митническите учреждения, откъдето стоките са
изнесени;
2. поредния номер на искането, под който
същото е описано в регистъра по ал. 6;
3. датата на износа на стоките.
(4) При заверката по ал. 1 третият екземп-
ляр на представеното искане за възстановяване
на платен данък се задържа от митническите
органи.
(5) Митническите органи водят на отчет
третия екземпляр на заверените искания за
възстановяване на данък върху добавената
стойност.
(6) Митническите органи описват заверени-
те искания в регистър, съдържащ най-малко
следната информация:
1. пореден номер на искането;
2. дата на износа на стоките;
3. общо начислен данък по искането;
4. идентификационен номер по ДДС на дос-
тавчика;
5. номер на фактурата;
6. дата на издаването на фактурата;
7. митнически служител, заверил докумен-
тите по чл. 4, ал. 1.
(7) Митническите органи предоставят инфор-
мация за заверените искания на приходната
администрация.
(8) Отказът да се извърши заверка от мит-
ническия служител е в писмена форма. Митни-
ческият служител поставя подписа си и печат
под писмените мотиви за отказа върху първата
страница на искането.
Чл. 6. (1) Искането за възстановяване на
платения данък върху добавената стойност
от чуждестранно физическо лице следва да
съдържа:
1. име, фамилия, номер на паспорт, пълен
адрес на чуждестранното физическо лице;
2. идентификационен номер по ДДС, наиме-
нование и адрес на доставчика;
3. дата на издаване на фактурата;
4. точно и ясно описание на вида и количес-
твото на изнасяните стоки;
5. стойност на всяка от изнасяните стоки;
6. общо стойност и общо начислен данък за
изнасяните стоки;
7. подпис на чуждестранното физическо лице.
(2) Искането по ал.1 се попълва в три екзем-
пляра на български език, като информацията
по т. 1 от ал. 1 се попълва и на латиница. Пър-
вият екземпляр от искането е предназначен за
доставчика за водене на счетоводната отчет-
ност, вторият—за агента, а третият —за митни-
ческото учреждение.
(3) За всяка фактура, по която се иска въз-
становяване на данък върху добавената стой-
ност, се попълва отделно искане, в което се
описват само стоките от съответната фактура,
които се изнасят от територията на страната.
(4) Ако изнасяните стоки по една фактура не
могат да се опишат в едно искане, за съответна-
та фактура могат да се попълнят две или повече
искания.
(5) Искането по ал. 1 се приема, ако е попъл-
нено върху формуляр съгласно приложението.
(6) Формулярът на искането за възстановя-
ване на платен данък върху добавената стой-
ност се отпечатва от агента и следва да отгова-
ря на следните условия:
1. да бъде със стандартен размер 210 Ч 297 мм
с допустимо отклонение от минус 5 мм до плюс
8 мм;
2. да бъде отпечатано на самокопирна хар-
тия, химизирана за тази цел, с тегло най-малко
40 г на кв.м; хартията трябва да бъде такава, че
да не се къса и мачка лесно;
3. хартията трябва да бъде бяла за всички
екземпляри на един формуляр;
4. всички екземпляри на един формуляр след-
ва да бъдат пресечени вертикално с непрекъс-
ната ивица с широчина приблизително 30 мм,
отстояща на приблизително 55 мм от лявата
страна на формуляра;
5. ивицата по предходната точка следва да
бъде червена, жълта и синя, съответно за пър-
вия, втория и третия екземпляр на формуляра;
6. формулярите трябва да съдържат трайно
вписана при отпечатването информация за аген-
та: наименование, адрес, телефон и електронен
адрес за контакт, идентификационен номер по
ДДС; при автоматизирано попълване на иска-
нето от страна на доставчика на стоките ин-
формацията за агента може да се отпечатва
върху искането в деня на неговото автоматизи-
рано попълване.
Чл. 7. (1) Агентът изплаща на чуждестран-
ното физическо лице подлежащия на възстано-
вяване данък върху добавената стойност в бъл-
гарски левове.
(2) Изплащането се извършва при спазване
на специалните нормативни изисквания за пла-
щанията, след като агентът задължително из-
върши проверка и се увери, че са изпълнени
всички изисквания на тази наредба, даващи
право на възстановяване на данъка върху доба-
вената стойност.
(3) Изплащането се извършва в момента на
представяне на документите по чл. 4, ал. 1 на
агента или в друг срок, който е договорен меж-
ду чуждестранното физическо лице и агента, но
не по-късно от края на месеца, следващ месеца,
през който изтича срокът по чл. 2, ал. 1, т. 4.
(4) За услугата по възстановяването чужде-
странното физическо лице заплаща комисиона
на агента в размер, договорен между страните.
(5) Когато агентът откаже изплащането на
данъка върху добавената стойност на чужде-
странното физическо лице, незабавно връща
получените документи по чл. 4, ал. 1 и уведо-
мява чуждестранното физическо лице за при-
чините, поради които е отказал изплащането
на данъка.